el en en en en el el el el el el el el el el el el el el el el el el el el en el el en el el el el el el el el el en el el el el el el el en el el el el el el en el en el el el el el el el el el el en el el el es el el el el el el el el el gu el el el el el el el el el el el el el el el el el el el el el es el el el en en en el el
Ο Εθνικός Δρυμός της Οίτης ανήκει σε όλους μας! Όχι στις απαράδεκτες διώξεις και τη φίμωση όσων αντιδρούν!
Μεγάλη ανησυχία, έντονο προβληματισμό αλλά και ώρα  αποφασιστικών ενεργειών προκαλούν οι τελευταίες εξελίξεις στο τομέα των ανανεώσιμων πηγών ενέργειας (ΑΠΕ) και ειδικότερα η ταυτόχρονη και βιαστική προώθηση αδειοδότησης και εγκατάστασης αιολικών πάρκων (ΑΣΠΗΕ) σε πολλές περιοχές της χώρας μας.
Μόλις πρόσφατα, παρά την αντίθετη ομόφωνη απόφαση του Δημοτικού Συμβουλίου του Δήμου Λαμιέων για την εγκατάσταση ανεμογεννητριών στην Οίτη αλλά και την προσφυγή στο Συμβούλιο Επικρατείας για την ακύρωση  της Απόφασης Έγκρισης Περιβαλλοντικών Όρων για Σταθμό Παραγωγής Ηλεκτρικής Ενέργειας στη περιοχή, παρατηρούμε νέα προσπάθεια των εταιρειών να συλήσουν περιοχές Natura του Εθνικού Δρυμού της Οίτης παρεμβαίνοντας καθοριστικά στην πλούσια πολιτιστική, ιστορική κληρονομιά και το φυσικό πλούτο μας.
Πως άλλωστε να κρίνει κάποιος καλόπιστα τη κατάθεση μόλις πριν λίγες ημέρες από την εταιρεία της απαραίτητης Ειδικής Οικολογικής Αξιολόγησης μαζί με τη νέα Μελέτη Περιβαλλοντικών Επιπτώσεων παρόλο τον θόρυβο που τόσο καιρό έχει δημιουργηθεί;
Και όλα αυτά γράφοντας στα παλαιότερα των υποδημάτων της τις δικαιολογημένες και αγανακτισμένες αντιδράσεις Δήμου Λαμιέων, Περιφέρειας Στερεάς Ελλάδας ,φορέων, συλλόγων και πρωτοβουλιών πολιτών κατά μεγάλων αιολικών που εγκαθίστανται σε προστατευόμενες περιοχές ή σε περιοχές που ενδημούν σπάνια και προστατευόμενα είδη πανίδας αλλά και προσφέρουν μόνιμη εργασία στους κατοίκους με τον εναλλακτικό τουρισμό και τις πολλαπλές αθλητικές δραστηριότητες  του βουνού.
Ακόμη όμως μεγαλύτερο προβληματισμό δημιουργούν οι απαράδεκτες διώξεις από εταιρεία που ασχολείται με τις ανανεώσιμες πηγές ενέργειας εναντίον όσων με παρρησία δημοσιοποιούν και επιχειρηματολογούν για την ανεξέλεγκτη εγκατάσταση ανεμογεννητριών και τις τεράστιες περιβαλλοντικές και κοινωνικές επιπτώσεις που προκαλούν.
Η προσπάθεια εκφοβισμού και φίμωσης σε όσους προσπαθούν με νόμιμες ενέργειες να προστατεύσουν το περιβάλλον και τον τόπο τους δεν μπορεί να γίνονται αποδέκτες σε ένα δημοκρατικό πολίτευμα με την ελευθερία της έκφρασης να έχει κατακτηθεί μετά από πολύχρονους κοινωνικούς αγώνες.
Η απίστευτη δίωξη του δημοσιογράφου Τάσου Σαραντή για ρεπορτάζ με τον τίτλο «Οι ανεμογεννήτριες “γεννούν” βιομηχανία διώξεων» που δημοσιεύτηκε στις 29/12/2019 και η αξίωση από τη “θιγόμενη” εταιρεία του ποσού των 225.000 ευρώ από τον ίδιο και από την “Εφημερίδα των Συντακτών” τι άλλο μπορεί να αποτελεί παρά απόπειρα τρομοκράτησης της ελευθεροτυπίας και φίμωσης του δημόσιου λόγου ώστε να πάψουν να ενοχλούνται τα συμφέροντα και να εγκατασταθούν στην Ελλάδα Αιολικά Πάρκα χωρίς αντιδράσεις;
Θεωρούμε πως μετά τις τελευταίες εξελίξεις αλλά και την πρωτοφανή αύξηση της τιμής της ηλεκτρικής ενέργειας στην Ελλάδα τέτοιες προσπάθειες θα ενταθούν αφού οι επιχειρηματικοί κύκλοι που εκμεταλλεύονται το χώρο θα χρησιμοποιήσουν όλα τα μέσα, σε ένα Νομοθετικό Πλαίσιο με πολλά κενά νομιμότητας.
Η χώρα μας βιώνει μια πρωτοφανή οικονομική, κοινωνική και υγειονομική κρίση και οι αποφάσεις για το μέλλον και την έξοδο σε ένα ελπιδοφόρο αύριο θα πρέπει να την αφορούν άμεσα ώστε να προγραμματιστεί η επόμενη ημέρα. Η αλλαγή της φυσιογνωμίας μιας περιοχής, οι μεγάλες παρεμβάσεις στο φυσικό περιβάλλον και ο σεβασμός στη δημοκρατία και την ελευθερία έκφρασης είναι αδιαπραγμάτευτα.
Ως συνδυασμός Λαμία στο Κέντρο:
-Απαιτούμε σεβασμό στις ομόφωνες αποφάσεις των Δημοτικών Συμβουλίων
-Θα παλέψουμε ώστε να ακυρωθούν όλες οι ενέργειες των εταιρειών που προσπαθούν να μετατρέψουν με την εγκατάσταση ανεμογεννητριών τον Εθνικό Δρυμό της Οίτης σε βιομηχανική περιοχή προκαλώντας ένα τεράστιο και ανεπανόρθωτο περιβαλλοντικό έγκλημα
-Δηλώνουμε με κάθε τρόπο την συμπαράστασή μας στο δημοσιογράφο Τάσο Σαραντή και την εφημερίδα των Συντακτών που συνιστά δίωξη στην ελευθερία του τύπου και συνυπογράφουμε το ψήφισμα των δημάρχων Λίμνης Πλαστήρα, Αγράφων και Αργιθέας ενώνοντας τη φωνή μας με το πλήθος φορέων, κινήσεων πολιτών και συλλόγων ανά την Ελλάδα
-Καλούμε τους βουλευτές και τα κόμματα της περιοχής μας να πάρουν θέση και μαζί με όλους τους φορείς και τις συλλογικότητες να προστατεύσουμε τον Εθνικό Δρυμό της Οίτης απέναντι στα καταστροφικά σχέδια των εταιρειών
- Καλούμε την κυβέρνηση να καταθέσει άμεσα ένα ισχυρό νομοθετικό πλαίσιο το οποίο θα διασφαλίζει την αξιοπιστία των Μελετών Περιβαλλοντικών Επιπτώσεων-Μελετών Ειδικής Οικολογικής Αξιολόγησης που θα διασφαλίζει την προστασία του περιβάλλοντος
Δείτε ολόκληρο το ψήφισμα https://issuu.com/efsyn/docs/_ 225.000_
Επικεφαλής του συνδυασμού Λαμία στο Κέντρο
Μέλος του Πανελλαδικού Συμβουλίου των Οικολόγων Πράσινων
Αφήστε το μήνυμά σας, το σχόλιο ή τις παρατηρήσεις σας.
Αφήστε το μήνυμά σας, το σχόλιο ή τις παρατηρήσεις σας.
Τα 10 μεγαλύτερα ποτάμια της Ελλάδας
Απολλώνιος ο Τυανεύς,ένα αίνιγμα του αρχαίου κόσμου
«Γερό χαρτί» για τους αγρότες η καλλιέργεια του κενάφ
{getWidget} $results={3} $label={recent} $type={list1}
{getWidget} $results={3} $label={Δρώμενα} $type={list1}
ΤΟ ΑΠΟΦΘΕΓΜΑ ΤΗΣ ΗΜΕΡΑΣ
{getWidget} $results={3} $label={Αποφθέγματα} $type={list1}
Η Επανάσταση του 1821 στην περιοχή του Δομοκού
ΔΟΜΟΚΟΣ: Η ΓΗ ΤΟΥ ΕΛΛΗΝΑ...
{getWidget} $results={5} $label={Δήμος Δομοκού} $type={list1}
«Το Μοναστήρι της Παναγίας Αντίνιτσας» του Δημήτρη Β. Καρέλη
Μια σπάνια φωτογραφία του Δομοκού, κατά τον πόλεμο του 1897
Η λίμνη Ξυνιάδα: Ένας παράδεισος που χάθηκε…
Στη «Γαία Ελληνική» παρουσιάζουμε πτυχές της ιστορίας και της λαογραφίας, δρώμενα πολιτισμού, υγείας και επιστήμης, πανδαισία γεύσεων, σκέψεις, απόψεις, προορισμούς. Ε-mail : info@gaiaelliniki.gr